પછી તેની કસમ જેના હાથમાં મારી જાન છે, તેઓએ તે કિતાબોથી શરૂઆત કરી જે અલ્લાહે નબી આદમ (અ.સ.) ઉપર નાઝીલ કરી હતી અને તેમના દ્વારા તેમના ફરઝંદ શીશ (અ.સ.)ની નિમણુંક થઇ હતી. પછી તેઓ શરૂઆતથી અંત સુધી તેની તિલાવત કરી ત્યાં સુધી કે અગર નબી આદમ (અ.સ.) હાજર હોત તો તેઓ પણ તેમની તસ્દિક કરતે કે બેશક તેઓ (અમીરુલ મોઅમેનીન અ.સ.) એ તેમના કરતા બેહતર યાદ રાખી છે. તેના પછી તેઓએ નબી નૂહ (અ.સ.)ની કિતાબ, નબી ઈબ્રાહીમ (અ.સ.)ની કિતાબ અને તૌરેતની એવી તિલાવત કરી કે અગર નબી મુસા (અ.સ.) હાજર હોતે તો તેઓ બેશક ગવાહી આપત કે તેઓએ મારા કરતા બેહતર યાદ કરી છે. પછી તેઓએ ઇન્જીલની એવી તિલાવત કરી કે અગર ઇસા (અ.સ.) હાજર હોત તો ગવાહી આપત કે બેશક તેઓએ તેમના કરતા બેહતર યાદ કરી છે. આખરે આપ (અ.સ.) એ પવિત્ર કુરઆનની પેહલેથી છેલ્લે સુધી તિલાવત કરી કે જે અલ્લાહે મારા ઉપર નાઝીલ કર્યું છે. આપ (અ.સ.) મને મુખાતબ થતા હતા અને હું તેમને મુખાતબ થતો હતો જેવી રીતે અંબીયા (અ.મુ.સ.) એક બીજાને મુખાતબ થતા હતા. તેના પછી આપ (અ.સ.) આપની બાળપણ અવસ્થામાં પાછા ચાલ્યા ગયા...